City of Industry (cinta)

:*Iste articlo ye sobre una cinta de cine negro estausunidense estrenada en 1997; ta atros usos, se veiga *'City of Industry***.

***City of Industry*** (títol orichinal en [[Idioma anglés|anglés]], en [[Idioma aragonés|aragonés]] ***Ciudat d'a industria***, estrenada en [[Aragón]] con o títol en [[Idioma castellano|castellano]] d***'Ajuste de cuentas***, en aragonés ***Achuste de cuentas**'') ye una [[cinta]] de [[cine estausunidense]] de [[cine negro]] estrenada l'anyo [[1997]], dirichida por [[John Irvin]] seguntes un [[guión orichinal]] de [[Ken Solarz]], con una [[banda sonora orichinal]] de [[Stephen Endelman]], una [[dirección de fotografía]] de [[Thomas Burstyn]] y una [[producción cinematografica]] d'[[Evzen Kolar]] y [[Ken Solarz]] ta la [[productora cinematografica]] ''[[Largo Entertainment]]''. Fan parte de l'[[elenco]] d'a cinta, entre d'atros [[actor]]s, [[Harvey Keitel]], [[Timothy Hutton]], [[Stephen Dorff]], [[Famke Janssen]], [[Wade Dominguez]], [[Michael Jai White]], [[Lucy Liu]], [[François Chau]], [[Dana Barron]], [[Elliott Gould]] y [[Tamara Clatterbuck]].

''Roy Egan'' ye un [[ladrón]] retirau que torna a estar-lo, nomás que ta aduyar a su chirmano chicot, ''Lee'', a fer un [[robo]] en una [[choyería]] de [[Palm Springs]]. En o robo tamién partecipan lo farute ''Jorge Montana'' y ''Skip Kovich'', que fará de conductor. O robo se fa d'alcuerdo con os plans previstos y ye un exito. Tanimientres, ixa nueit ''Gena'', la novia de ''Skip'', convence a iste de que recibirá una parte masiau chicota d'o botín y como conseciencia, ''Skip'' asasina a ''Lee'' y ''Jorge'' y prebaa de fer-lo con ''Roy'', qui consigue fuyir, roba un [[auto]] y se refuchia en [[Los Angeles]], a on i prepara un plan. Visita a ''Sunny'', la suya cunyada, ta informar-la de l'asasinato d'o suyo mariu, amás de preguntar-li si sabe a on puet estar ''Skip'', a la vega que iste soborna a bels contactos, mafia chinesa incluyida, ta prebar de trobar a ''Roy''. Iste ye raptau por a mafia chinesa, pero mata a los suyos capturs y torna a fuyir. Feriu, se refuchia en casa de ''Rachel'', a vidua de ''Jorge'', y li ufre diners ta que lo cudie, 5.000 [[Dólar estausunidense|dólars]], pero ''Rachel'' li demana 100.000 ufrindo-le amá entregar-li la libreta d'adrezas de ''Jorge'' a on detalla os suyos contactos. A traviés d'ixa libreta localiza o local d'a mafia a o ''Skip'' ha amagau o botín, y onsigue recuperar-lo., encara que pierde la clau d'a suya habitación en un [[hotel]], tornando a fuyir de nuevo. Simultaniament, ''Skip'' ha secuestrau a ''Rachel'', a la vegada que la mafia asalta casa suya y s'apodera d'a suya novia, consegundo matar-los ''Skip'' en tornar, pero matando tamién a la suya novia en a luita. Finalment, ''Skip'' y ''Roy'' alcuerdan trobar-se en una [[refinería de petrolio]] ta resolver as suyas diferencias.

A cinta s'ambienta en [[Los Angeles]] y [[Palm Springs]] en a suya epoca actual ([[1997]]) , y las suyas escenas se filmoron en [[Acton (California)|Acton]]. [[Inglewood (California)|Inglewood]], [[La Quinta (California)|La Quinta]], [[Long Beach (California)|Long Beach]], [[Los Angeles]], [[Palm Springs (California)|Palm Springs]] y [[Santa Fe Springs]] ([[California]]).

Ye una cinta que ha recibiu bella nominación a bel [[Lista de premios cinematograficos|premio cinematografico]], encara queno a garra premio d'os mas conoixius u destacaus.

== Elenco ==


== Se veiga tamién ==
* [[Cine en 1997]].
* [[Cintas de 1997]].

== Referencias ==


== Vinclos externos ==
*  [https://www.imdb.com/title/tt0118859/ ''City of Industry''] en [[Internet Movie Database]].
*  [https://catalog.afi.com/Catalog/moviedetails/60689 ''City of Industry''] en l**American Film Institute Catalog* de l*'American Film Institute*.
*  [https://www.rottentomatoes.com/m/city_of_industry *City of Industry*] en [[Rotten Tomatoes]].
*  [https://www.boxofficemojo.com/movies/?id=cityofindustry.htm *City of Industry''] en Box Office Mojo.